ฮั่งเส็งปิดร่วง 479.34 จุด เหตุวิตกเศรษฐกิจจีน
ฮั่งเส็งปิดร่วง 479.34 จุด เหตุวิตกเศรษฐกิจจีน
26 ม.ค. 2559

ดัชนีฮั่งเส็งตลาดหุ้นฮ่องกงปิดปรับตัวลดลงในวันนี้ โดยดัชนีฮั่งเส็งร่วงลง 479.34 จุด หรือ 2.48% ปิดวันนี้ที่ 18,860.80 จุด เนื่องจากนักลงทุนเกิดความวิตกกังวลเกี่ยวกับสภาพคล่องของจีน แม้ว่าธนาคารกลางจีน (PBOC) ได้อัดฉีดเม็ดเงินเข้าสู่ตลาดในวันนี้ก็ตาม        
นอกจากนี้ นักลงทุนยังระมัดระวังการซื้อขายก่อนที่การประชุมของธนาคารกลางสหรัฐ (เฟด) จะเสร็จสิ้นในวันพรุ่งนี้ตามเวลาสหรัฐ โดยมีกระแสคาดการณ์ว่าเฟดจะคงอัตราดอกเบี้ยในการประชุมครั้งนี้ และอาจปรับขึ้นดอกเบี้ยในการประชุมเดือนมี.ค.